Bulvių, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2018 m. vasario mėn., palyginti su 2017 m. atitinkamu laikotarpiu, supirkta 33,22 proc. daugiau, t. y. 4 303,921 t. Perdirbti skirtų bulvių supirkta 57,80 proc. daugiau – 695,395 t.
Daržovių, skirtų šviežias vartoti, 2018 m. vasario mėn., palyginti su 2017 m. vasario mėn., supirkimas beveik nepasikeitė (+0,12 proc.) ir sudarė 4 179,417 t. Salierų gumbų supirkta 15,404 t (2017 m. buvo tik 1,060 t). Juodųjų ridikų supirkimas padidėjo 4,37 karto (iki 6,515 t), raudongūžių kopūstų – 15,11 proc. (iki 19,928 t), morkų – 10,98 proc. (iki 1 294,652 t), svogūnų – 6,48 proc. (iki 1 024,993 t). Tačiau burokėlių buvo supirkta 45,02 proc. mažiau (408,417 t), nes nebuvo jų supirkimo eksportui. Svogūnų laiškų supirkimas sumažėjo 12,74 proc. (iki 22,107 t), baltagūžių kopūstų – 5,46 proc. (iki 1 138,906 t).
Pradėjus auginti ilgavaisius agurkus ir salotas žiemą, salotų šiemet buvo supirkta 7,53 karto daugiau (34,582 t), agurkų – 5,67 karto daugiau (208,900 t).
Pievagrybių, skirtų šviežius vartoti, 2018 m. vasario mėn., palyginti su 2017 m. atitinkamu laikotarpiu, supirkta 32,70 proc. daugiau (187,778 t).
Obuolių, skirtų šviežius vartoti, šiemet supirkta 4,06 proc. mažiau – 1 263,015 t.
Perdirbimo įmonėse 2018 m. vasario mėn., palyginti su 2017 m. vasario mėn., daržovių supirkimas padidėjo 10,73 proc. (iki 2 035,474 t). Pagrindinė padidėjimo priežastis – 17,80 proc. (iki 1 882,237 t) padidėjęs burokėlių supirkimas. Kitų daržovių buvo supirkta 6,86 proc. daugiau (1,122 t). Baltagūžių kopūstų supirkimas sumažėjo 3,77 karto (iki 23,979 t), svogūnų – 32,15 proc. (iki 40,022 t), morkų – 2,07 proc. (iki 88,114 t).

Šaltinis: ŽŪIKVC (ŽŪMPRIS)
Parengė D. Reipienė, tel. (8 37) 39 74 49